Erik Asmussen
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Erik Asmussen var en svensk arkitekt. Han hadde en egen praksis i Sverige fra 1960 og bygningene hans er preget av Rudolf Steiners goetheanistiske stil.
Han er mest kjent for bygningene ved Rudolf Steiner-seminaret i Järna (fra 1964), der han anvendte grunntankene i antroposofiens organiske formfilosofi på en fri og udogmatisk måte. Spesielt bør nevnes Eurytmihuset (1973) med sin plastiske hovedform, og internatbygningen Ormen Lange (1982) med sin diskrete innbygging i landskapet og sammensmeltingen av eksteriør og interiør.I Norge er Kristensamfunnets kirkebygg i Oscars gate i Oslo (1990) et godt eksempel på Asmussens arkitektkontors goetheanistiske formgivning. Les mer i Store norske leksikon Rudolf Steiner Goetheanum antroposofi Litteratur Coates, Gary J.: Erik Asmussen, architect, 1997, isbn 91-7988-107-6